Die withalskraai is 'n algemene, gelokaliseerde standvoël. Slegs sy agterkop is wit; verder is hy pikswart met 'n baie stewige snawel. 50–54 cm Hou veral in bergstreke, maar swerf ver op soek na kos. 'n Vrypostige soort wat feitlik enigiets vreet en dikwels by karkasse gesien word. Soek gewoonlik een-een kos, maar kom soms in swerms saam by 'n goeie voedselbron. Wes- en Oos-Kaap, KwaZulu-Natal, Lesotho, Eswatini, Mpumalanga, die oostelike dele van Limpopo en Zimbabwe en die westelike- en noordelike dele van Mosambiek. Sy geroep is 'n falsetto "kraak" alhoewel hy soms ook dieper note laat hoor. Engels: "White-necked Raven" Wetenskaplike naam: Corvus albicollis in vlug op Kilimanjaro in Tanzanië Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Newman se Voëls van Suider-Afrika; ISBN 1868729826.